Case ID: 1110202
Sentence 4: X1 2017-ci il iyulun 30-da saat 1 radələrində ünvan 4 ünvanındakı fərdi yaşayış evinin həyətinə hasardan aşıb oradakı «alman ovçarkası» cinsli iti bibər qazı ilə uydurmaqla qapını açaraq Məhkum2 ilə X2ni həyətə buraxmışdır, onlar kustar üsulla hazırlanmış maskalarla sifətlərini örtüb evin divarı ilə dırmaşmaqla açdıqları ikinci mərtəbəsindəki plastik pəncərədən yaşayış sahəsinə qanunsuz olaraq girmiş, X4 və arvadı Zərərçəkmiş şəxsin yatdıqları otağa keçmiş, plastmas xomutlarla qollarını və ayaqlarını bağlamış, əlləri ilə ağızlarını tutmuş, silah qismində istifadə etdikləri tapança formasında suvenir alışqan, dəmir parçası və bıçaq ilə hədə-qorxu gəlib ev sahiblərindən saxladıqları 2.000.000 manat məbləğində pulun yerini soruşmaqla müsbət cavab almadıqda bədənlərinin müxtəlif nahiyələrinə zərbələr vuraraq X4 qapalı kəllə-beyin travması, baş-beyin silkələnməsi ilə müşayiət olunan sol təpə nahiyəsinin qançır-şişkinliyi və səthi əzilmiş yarası, sağ bazu nahiyəsinin və sağ mil-bilək oynağı nahiyəsinin arxa səthinin, əlin bayır dərialtı venasının trombotik anevrizması ilə fəsadlaşan qançırları, alının sol yarsının ön səthinin, sol göz qapaqları və gözaltı nahiyənin, sağ gicgah nahiyəsinin, sol qulaq seyvanının ön səthinin, qarının sol-yan səthinin, sol dirsək oynağı nahiyəsinin arxa səthinin, sol said nahiyəsinin, sol bud nahiyəsinin, sol mil-bilək oynağı nahiyəsinin arxa və ön-bayır səthinin, üst və alt dodağın sol yarsınını selikli qişalarına, üst dodağın sağ yarısının selikli qişasına və keçid səthinə qansızmalar, sağ said nahiyəsinin qançırla əhatə olunan səthi kəsilmiş yaraları kimi sağlamlığın uzun müddətə pozulmasına səbəb olan sağlamlığa az ağır zərərvurmaya, Zərərçəkmiş şəxs sağ gözün ağlı qişasına qansızma ilə müşayiət olunan sağ gözaltı nahiyənin qançırı, sol mil-bilək oynağı nahiyəsinin və sol bud nahiyəsinin qançırları, sağ bazu, sağ said, sol bazu nahiyələrinin, sağ süd vəzisinin, sağ əlin İ barmağının və döş qəfəsinin sağ yarısının ön səthinin səthi kəsilmiş yaraları kimi sağlamlığın qısa müddətə pozulmasına səbəb olan sağlamlığa yüngül zərərvurmaya aid xəsarətlər yetirib hücuma məruz qalmış şəxslərin həyatları və sağlamlıqları üçün təhlükəli zorakılıqla bağlı olan basqın etməklə pul və qızıl-zinət əşyalarının olduğu yeri demələrinə nail olmuş, X4ün yataq otağında olan komodun üzərindəki əl çantasından 9.865,22 manat məzənnəsi ilə 5.800 ABŞ dolları və 2.200 manat nağd pulunu, şkafın rəflərindən 200 manat dəyərində bir ədəd «Şeyx» ətrini, 80 manat dəyərində bir ədəd dəri bel kəmərini, tumbanın üstündən 20.000 manat dəyərində bir ədəd «Frank Müller» markalı qızıl qol saatını, 200 manat dəyərində bir ədəd sadə mexaniki qol saatını, hərəsinin 20 manat balansı olan 30 manatlıq simkartla bərabər 1.000 manat dəyərində bir ədəd «İ-Phone 6S plus» markalı və hər biri 100 manat dəyərində iki ədəd «Samsung» markalı mobil telefon cihazlarını, X4 onara müqavimət göstərərkən yastığının altından çıxardığı 200 manat dəyərində bir ədəd «Rohm Black» markalı qaz tapançasını və 20 manat dəyərində bir ədəd suvenir bıçağını götürərək ümumilikdə X4ün xeyli miqdar təşkil edən 34.115,22 manat məbləğindəəmlakını ələ keçirib Məhkum1 ilə birgə quldurluq etmişlər; X3 də X1, Məhkum2, Məhkum1 və X2 törətdikləri quldurluq əməlində köməkçi qismində iştirak etmişdir.